Hr Kalvi Kõva
Võru Linnavalitsus

			
			
		06.06.2025 nr KV-13-8/25/12369-2	

Tsiviil- ja sõjalise valdkonna vaheline partnerlus	

Aitäh taotluse eest! CIMIC projekti on olemuselt heatahteavaldus kohalikule kogukonnale, kuhu langeb sellel aastal õppuse raskuspunkt. Õppuse Siil 2025 lahingute põhirõhk langes seekord Rõuge, Võru, Antsla ja Kanepi valdadesse. Paratamatult tekivad õppuse põhilahingute alas palju kahjusid ning CIMIC projekti eesmärk on tänada kohalikku elanikkonda selle eest, et võtsid kaitseväe õppust vastu oma kodukohas. Olgugi et Võru linnas, tulenevalt seal asuvast Taara linnakust, oli kaitseväe tegevus intensiivsem õppuse ajal, ei toimunud seal piirkonnas põhilahinguid. Sellega seoses käsitleme eelmainitud valdade esitatud CIMIC projekte prioriteetsena. Kahjuks sellega seoses ei ole võimalik kooskõlastada käesolevat CIMIC projekti taotlust.

Kuna viitate oma kirjas kaitseväe poolt tekitatud potentsiaalsele kahjule, pakume välja alternatiivina võimaluse esitada manuses kulu hüvitamise taotlus, koos seonduva tõendusmaterjalide ja kuludokumentidega. Antud formaat ongi mõeldud kaitseväe poolt tekitatud kahjude hüvitamiseks. Kui soovite esitada kahju hüvitamise taotlus, siis menetletaks seda teise formaadi raames.

Lugupidamisega	

[ allkirjastatud digitaalselt ]

Maria-Johanna Reinstein	
Nooremleitnant	
Kaitseväe peastaabi strateegilise kommunikatsiooni osakonna tsiviil-sõjalise koostöö ja otseteavituse jaoskonna nooremstaabiohvitser